Ο πιο συχνός λόγος για να εμφανίζει ένα παιδί δυσκοιλιότητα είναι η διατροφή. Δοκιμάστε να δώσετε στο παιδί σας περισσότερα φρούτα και λαχανικά, που θα διευκολύνουν τις κενώσεις, όπως δαμάσκηνα, ακτινίδια, μπρόκολο, αρακά κ.α.
Αν χρειαστεί αφαιρέστε από το διαιτολόγιο του κάποιες τροφές, που έχετε παρατηρήσει ότι προκαλούν δυσκοιλιότητα.
Επίσης, μη ξεχνάτε να προσφέρετε στο παιδί άφθονο νερό! Η καλή ενυδάτωση είναι πολύ σημαντική για τη λειτουργία του εντέρου.
Σπανιότερα, δυσκοιλιότητα μπορεί να προκαλεί και η υπερβολική κατανάλωση γάλακτος.
Αν δείτε ότι παρά τις αλλαγές στη διατροφή και την ενυδάτωση η δυσκοιλιότητα παραμένει, συμβουλευτείτε τον παιδίατρό σας, για να αποκλείσει άλλα αίτια δυσκοιλιότητας.